**ZEMLJA – VIR** PREŽIVETJA IN BOGASTVA

* v srednjeveški Evropi je bila zemlja prevladujoči vir preživetja in poglavitni vir bogastva
* prevladujoči družbeni sistem: **fevdalizem**
  + zemlja se je porazdelila v zameno za vojaško službo
  + z vso zemljo je razpolagal vladar
  + vladar je za lastne potrebe obdržal le del zemlje
  + večino so je imeli v rokah njegovi vazali, plemiči in visoka duhovščina
  + ti so je spet del obdržali za svoje potrebe, večji del pa podarili svojim vazalov **v fevd**
  + podeljevanje zemlje naprej v fevd je bilo mogoče do stopnje, ko je zemljiška posest njenemu prejemniku še omogočala izpolnjevanje vazalskih obveznosti do seniorja
  + zemlja je morala prinašati zadostne prihodke za vojaško opremo in za vzdrževanje ljudi, ki so živeli na njej in jo obdelovali
  + z mrežo fevdalnih razmerij se je ustvarila mreža zemljiških posesti, ki so pripadale vključenim v vazalna razmerja
* družba se je delila na **3 rede oz. stanove**
  + fevdnik je bila **duhovščina in meništvo, vojščak**, pripadnik stanu, kije bil soudeležen pri vladanju
  + posest je užival kot zemljiški gospod
  + živeti je moral svojemu stanu primerno – zanj ni bilo mišljeno, da bi opravljal kmečka opravila
  + na njihovih posestih je živelo in delalo **podložno kmečko prebivalstvo**

ZEMLJIŠKO GOSPOSTVO

* zemljiško gospostvo sta navadno sestavljala dva dela:
  + **dominikalna** ali pridvorna zemlja, s katero je zemljiški gospod razpolagal neposredno in ki je bila namenjena potrebam njegovega gospodinjstva
  + **rustikalna** ali zakupna zemlja, ki so jo uživali njegovi podložni kmetje v zameno za dajatve in delovne obveznosti (tlako) na dominikalni zemlji
  + **srenjska zemlja** pa so gozdovi in pašniki, ki so jih uporabljali tako zemljiški gospod kot podložniki
* zemljiško gospostvo je bilo **avtarkična** (samozadostna) **gospodarska enota** – na gospostvu so morali pripraviti in izdelati vse, kar so potrebovali
  + zato so bili v njegovi sestavi obrti, kot so sirarna, mlin, kovačnica,…
  + kupili so samo tiste dobrine, ki jih niso mogli pridelati – npr. sol in rude
* **dvor**
  + predstavljal središče gospostva
  + prebivališče zemljiškega gospoda z gospodarskimi poslopji in s pomožnimi bivalnimi objekti, kjer je bivala njegova služinčad.
  + iz dvora se je razvil poseben tip bivališča – grad
* **huba**
  + **=** kmetija, ki se je nahajala na rustikalni zemlji in na kateri so živeli kmetje
  + obsegala je toliko zemlje, kolikor je je povprečna družina potrebovala za preživetje in dajatve
* **podložniške obveznosti in dajatve**
  + **odmerjena tlaka** = delo, ki ga je podložnik moral opraviti na dominikalni zemlji v določenem obsegu ali v natančno določenih dneh
  + **neodmerjena tlaka** = delo brez podrobnejše opredelitve, po potrebi
  + **pravdne dajatve** (najprej dajali v naravi (pridelki), kasneje pa delno v naravi, delno v denarju)
    - naglavna pravda = dajatev za uživanje kmetije ali raznih obratov
    - mala pravda = dajatev, s katero so oskrbovali predvsem grajskogospodinjstvo
  + **desetina** = cerkvena dajatev
  + primščina, naselnina, odselnina,…
  + z njimi si je kmet urejal svoj položaj na kmetiji – če si je kmetijo pridobil, e se je z dovoljenjem z nje odselil, če je nad njo hotel imeti dedno pravico
* zemljiško gospostvo je bilo gospodarska pa tudi **osnovna upravna in sodna enota**
  + zemlj. gospod je imel nad podložniki sodno oblast v obliki patrimonialnega sodišča
  + lahko je sodil sam ali s prisedniki (sodni zbor)
  + sodil je v manjših kazenskih in premoženjskih zadevah
  + imel je tudi pravico prisilno izterjati zaostale dajatve

ŠIRJENJE ŽIVLJENJSKEGA PROSTORA - KOLONIZACIJA

* okoli leta 1000 je v Evropi živelo približno 30-35 milijonov ljudi, nato je zaradi bolezni, epidemij, vpadov ljudstev zelo upadlo, ko pa so se razmere umirile pa je število spet začelo naraščati
* najbolj se je število povečalo tam, kjer se je najprej uveljavil fevdalizem – današnja Nemčija, Francija in jug VB
* večina tedanjih prebivalcev je živela od zemlje; razmerje med podeželskim in mestnim prebivalstvom se je začelo spreminjati šele v 18. stol.
* povečanje št. prebivalstva – zahteva po novem življenjskem prostoru
* potrebovali so čim več obdelovalnih zemljišč – pridobivali so jih s **krčenjem gozdov in goščav**
  + najpogostejša načina krčenja: požiganje in izsekavanje
  + pri kultiviranju teh zemljišč sta imela pomembno vlogo dva meniška reda: benediktinski in cistercijanski
  + samostane sta postavljala v novoobljudeno pokrajino
* **kolonizacija** = načrtno naseljevanje v neposeljen ali redko naseljen svet
  + izvajali so jo vladarji, visoki plemstvo in cerkev, da bi učinkovito izrabili svoje zemlj. posesti
  + notranja kolonizacija = preseljevanje dela prebivalstva v nenaseljene dele istega okoliša
    - vzrok: rast prebivalstva in omejenost starega poselitvenega prostora
  + zunanja kolonizacija = preseljevanje kolonistov iz oddaljenih posesti oz. krajev, ki z novimi niso bili v stiku
  + nižinska kolonizacija = naseljevanje kolonistov v nižinske dele posesti
  + višinska kolonizacija = naseljevanje tudi v više ležeče hribovske in gorske predele
* agrarna kolonizacija je najintenzivneje potekala med 10. in 14. stoletjem
* kolonisti sprva niso zmogli dajatev
* krčenje in kultiviranje pokrajine je bilo zaradi skromnih tehničnih sredstev naporno delo – zemlj. gospod spodbujal z olajšavami
* poleg agrarne kolonizacije so potekale tudi druge oblike preseljevanje – velike etnične in gospodarske spremembe v Evropi
* **etnični otoki** so se večinoma asimilirali, meje med drugače govorečimi so se spreminjale

ŽIVLJENJSKE RAZMERE NA EVROPSKEM PODEŽELJU

* na položaj podeželskega prebivalstva je najbolj vplival razvoj denarno-blagovnega gospodarstva
* pod vplivom trgovine so fevdalci začeli spreminjati **naturalne dajatve v denarne**
* začeli so zmanjševati obseg dominikalne zemlje in jo v zameno za dajatve podeljevali kmetom
* **urbarji** = posebne zemljiške knjige z zapisi podložniških obveznosti
* z uvedbo denarnih dajatev – tudi kmetje prisiljeni vstopati v trgovske posle 🡪 razvoj **kmečke trgovine in tovorništva**
  + prišlo je do velikega razslojevanja kmečkega prebivalstva
  + nekateri so obogateli, drugi obubožali in postali poceni delovna sila zemlj. gospodov
* skromne bivalne razmere – majhna lesena bivališča pokrita s slamo ali lesom
* hranili z močnatimi jedmi, mlekom, sirom, mesom, ribami; sladilo – med; pijača – vino, pivo
* v 16. stol – kulture z novega sveta – fižol, koruza, krompir

IZBOLJŠAVE V KMETIJSTVU

* namesto dveletnega uveljavilo **triletno kolobarjenje**
  + v prahi počivala samo tretjina, ne polovica obdelovalnih površin
  + povečal obseg obdelovalnih površin
  + pridelali več hrane
* izboljšanje orodja – **izum pluga**
* oralo večkrat na leto
* rodnost povečevali tudi z grabljanjem in okopavanjem
* uvajanje novih tehnik so najbolj spodbujali na samostanskih posestih
* izboljšana proizvodnja – pridelava presežkov – z njimi začeli trgovati in začela so se razvijati sejemska središča
  + najbolj znani **sejmi** v francoski pokrajini Champagni

MESTO IN EVROPSKO SREDNJEVEŠKO GOSPODARSTVO

* antična evropska mesta so v zg. srednjem veku imela podobno vlogo kot v rim. časih – bila so **administrativna in vojaška središča**
* v mestnih utrdbah so živeli vladarji, upravljavci velikih območij ali škofi
* nastala so tudi nova mesta
  + razvila tam, kjer je bila menjava dobrin najučinkovitejša – ob prometnih poteh, križiščih, ob dvorih visokega plemstva
  + naselbine, ki so se večale s sejmi, so dobile novo vlogo – **središča neagrarne, obrtne proizvodnje**
  + v mesta so se razvile takrat, ko je razvoj obrti zahteval delitev dela in ko se je prebivalstvo bilo pripravljeno odreči agrarni proizvodnji – postali so meščani
* vladarji so zaradi gosp. koristi spodbujali nastanek mest na svojih ozemljih – dodeljevali so jim posebne politične in gosp. pravice v obliki privilegijev
  + meščanom so v zameno za davke poselili pravico do stalnih sejemskih prireditev
  + jamčili so jim osebno svobodo
  + mestom dodelili pravico do samouprave
    - samouprava je bila v mestih org. različno
    - vsem je bila skupna udeležba vrhnjih slojev meščanstva pri oblasti
    - njihovi predstavniki so bili združeni v **mestne svete**
    - na njihovem čelu je bil predstavnik mestnega ustanovitelja
* mesta so sama morala poskrbeti za obrambo – dovoljeno postavljanje obzidij
* meščani so bili osebno **svobodni** – veliko kmetov selilo v mesto
* mesto in podeželje – soodvisna – mesta potrebovala veliko hrane, podeželje pa za povečano pridelavo vedno nove izdelke iz mest
* trgovanje med njima je privedlo do krepitve menjalnega, denarnega gospodarstva – razvoj **denarništva** 
  + cerkev razvoj zavirala
  + dokler je bil denar samo sredstvo za menjavo dobrin – podpora cerkve
  + ko je denar sam postal tržno blago in ga je bilo potrebno kupovati za obresti - nasprotovanje cerkve
  + obresti = plačilo za čas uporabe tujega denarja
  + čas je bil po cerkvenih naukih v božji domeni in ljudje z njim niso smeli gospodariti
  + posojanje denarja krščanskemu prebivalstvu je bilo prepovedano
  + v gosp. življenje mest vključevali Judje – postali potreben, koristen, a osovražen del prebivalstva; živeli so ločeno od drugih meščanov
* nastanek **cehov** = posebna združenja obrtnikov iste branže
  + tako so obrtniki v mestih poskrbeli za svojo zaščito pred tujo konkurenco
  + najpomembnejši funkciji: skrb za svoje članstvo (onemogle, vdove, sirote) in organiziran prenos znanj z mojstrov na pomočnike in vajence
  + naloge cehov:
    - določitev št. mojstrov, pomočnikov, vajencev
    - nabava surovin
    - kontrola kakovosti in št. izdelkov
    - nadzor nad ceno blaga
    - podpora vdovam, sirotam, onemoglim članom
    - izobraževanje vajencev in pomočnikov
    - obramba mesta
* v mestih je prišlo tudi do drugih oblik prenosa znanj, povezanih s svobodnimi umetnostmi
  + samostanom so prevzela vlogo intelektualnih središč (izobraževanje iz sam. preselilo v mesta)
  + v najuspešnejših so se razvile skupnosti učencev in učiteljev – prve evropske **univerze**

razvoj obrti – krepitev trgovine in denarništva – obrtnikom in trgovcem pridružili še intelektualci – razvoj mesta

* **zveze mest**
  + mesta začela pridobivati tudi politični pomen v prostoru – fevdalci, ki so z obdavčitvami mest dobivali denar, so morali imeti z mesti dobre odnose
  + za dosego boljšega položaja pri dogovarjanju z vladarji ter za zaščito in napredek blagovno-denarne menjave so se trgovska mesta povezovala v zveze mest
  + 13. stol. – zveza severnoevropskih mest Hansa (najvplivnejša)
* **merjenje časa**
  + na podeželju je bil čas nebistven za org. dela in življenja
  + opravila so bila pretežno vezana na letne čase - ni ga bilo potrebno natančno meriti
  + v mestih pa je s krepitvijo obrtne proizvodnje nastala potreba po merjenju – zagotoviti je bilo treba, da je bil čas, namenjen delu, vedno enak tako poleti kot pozimi
  + čas dela je bil javno zapovedan – mestni zvoniki so naznanjali čas, določen za delo

organizacija proizvodnje:

* **manufakture** = velike obrtne delavnice, kjer je vsakdo opravil samo svoj del proizvodnega procesa, ki je privedel do izdelave končnega izdelka
  + lahko so zaposlili nekvalificirano delovno silo, ki jo je bilo mogoče naučiti le enega postopka (cenejša od obrtnikov)
  + izdelava velikih količin kakovostnih izdelkov
  + smiselno prodajati širšemu trgu, ne samo domačemu mestu
* **založništvo**
  + kupec je proizvajalca založil s potrebnimi surovinami in z vsem drugim, kar je potreboval za proizvodnjo izdelkov, v zameno za predhodno, z pogodbo določeno ceno izdelkov
* z novima oblikama proizvodnje je kapital postajal bistvena gospodarska prvina
* postajal je pomembnejši od obrtnih znanj posameznika
* manufaktura in založništvo – znanilca kapitalizma

KAKO DOBRO GOSPODARITI – PRVE GOSPODARSKE TEORIJE IN NJIHOVO UDEJANJANJE

MERKANTILIZEM

* vodilna gospodarska teorija v Evropi v 17. in 18. stol.
* njegovi predstavniki so trdili, da je **vir bogastva in moči države v nakopičenem denarju in plemenitih kovinah**
* da je bilo obojega dovolj je država morala poskrbeti za **aktivno trgovsko bilanco** – bistven presežek izvoza nad uvozom
* uvesti je bilo potrebno **omejevalno carinsko politiko**: odpraviti notranje carine in uvesti stroge na državnih mejah
* potrebno je bilo **preprečiti izvoz surovin** – te je bilo potrebno uporabiti doma in v tujino po visokih cenah prodajati končne izdelke
* pospeševati **manufakturno proizvodnjo in trgovino**
* **vse obdavčiti** – tudi tiste skupine prebivalstva, ki v obdavčitev v preteklosti niso bile zajete (fevdalno plemstvo)
* pomembna vloga **kolonij** – tja so prodajali blago iz matične države
* trgovanje s kolonijami konkurenčnih držav je bilo prepovedano
* države, ki so se ravnale po merkantilizmu, so dosegale velike gosp. uspehe
  + Anglija in Nizozemska:
    - pomorski deželi – težili k urejeni čezmorski trgovini
    - veletrgovci in lastniki kapitala so si prizadevali za trgovske čezmorske monopole
  + Francija:
    - prizadevali za poenotenje domačega trga in za njegovo zaporo za tuje blago
    - to je bilo mogoče zastaviti v obliki gosp. politike
    - da bi taka politika uspela, je država predpisala stalne cene osnovnih živil
    - izvoz žita je strogo prepovedovala
* kmalu se je izkazalo, da ima merkantilistična politika slabosti, ki lahko slabijo gospodarstvo
  + njeno izvajanje je zahtevalo gosp. blokado sosednjih držav, hkrati pa istim državam vsiljevalo svoje blago 🡪 spori med državami
  + bolj kot izvoz so naraščali davki
  + potratna država oz. njen vrh sta načenjala stabilnost državnih financ
  + ker je pridelava hrane temeljila na stalnosti cen živeža, se ni prilagajala razmeram na trgu 🡪 velike motnje v preskrbi in, če je bila slaba letina, tudi lakota

FIZIOKRATIZEM

= gospodarska teorija, ki se je začela uveljavljati v 2. polovici 18. stol., ko je Francija pod vplivom merkantilizma zašla v hude države

* fiziokrati so si prizadevali za **uveljavitev agrarne družbe in za gospodarsko svobodo**
* zavračali so merk. trditve, da je vir bogastva v kovinah in denarju ter v preseganju uvoza z izvozom
* ugotavljali, da je pravo bogastvo v zemlji in novem proizvajanju dobrin
* François Quesnay – vodilni predstavnik fiziokratizma

INDUSTRIJA – NOV NAČIN PROIZVODNJE

* angleško meščanstvo je svoj kapital vlagalo v nakupe zemljišč
* obseg le-teh so povečevali z izsuševanjem močvirij, z gradnjo prekopov pa omogočili lažji pretok blaga
* razvoj tekstilne industrije – povpraševanje po volni – veleposestniki so začeli posestva uporabljati za ovčerejo
* kmetom prepovedali uporabo srenjske zemlje – začeli so jo ograjevati in spreminjati v pašnike za svoje potrebe
* površine, ki so jih obvladovali kmetje so začeli krčiti in lastniki zemlje so jih spreminjali v pašnike
* za kmete so se razmere zelo poslabšale – brez srenjske zemlje, ki je omogočala živinorejo in brez obdelovalne zemlje je bilo nemogoče živeti
* kmečko prebivalstvo se je začelo seliti v mesta in ob rudnike
* gospodarski sistem v Angliji v 18. stol. začel temeljiti na industriji, predvsem tekstilni
* **James Watt – izum parnega stroja** (1765)
* njegov izum podprl svetovno znani izdelovalec kovinskega posodja – Matthew Bolton in skupaj sta začela izdelovati serijo parnih strojev
* obrtne delavnice začele spreminjati v tovarne, ki so zaposlovale veliko ljudi
* za potrebno paro so morali kuriti visokokalorične energente in uporabljati kotle iz kakovostnih kovin – **razvoj premogovništva in jeklarstva**
* podoba angleških mest se je z razvojem industrije začela spreminjati
  + mesta so zrasla
  + št. prebivalcev povečalo
  + nastala so številna delavska naselja in tovarne
* **prve tovarne** so bile reprezentančna poslopja, grajena podobno kot dvorci
* nov način pridobivanja energije, s parnimi stroji se je prenesel tudi na transport
* Angliji je zagotavljal gospodarsko prevlado v Evropi in svetu